
LĪGUMS (projekts)
par apgaismes ierīču un elektrisko spuldžu piegādi

	Rīgā
	
	
	Datums skatāms laika zīmogā


Valsts sabiedrība ar ierobežotu atbildību „Bērnu klīniskā universitātes slimnīca”, (turpmāk – Pasūtītājs), kuru saskaņā ar _____, pārstāv ______________________, no vienas puses, un
______________, (turpmāk – Piegādātājs), kuru saskaņā ar __________________, pārstāv _______________________, no otras puses,
kopā turpmāk – Puses, pamatojoties uz atklāta konkursa “Apgaismes ierīču un elektrisko spuldžu piegāde”, id. Nr. BKUS 2026/64 (turpmāk – Iepirkums) rezultātiem noslēdz šādu piegādes līgumu par apgaismes ierīču un elektrisko spuldžu piegādi (turpmāk – Līgums):
1. Līguma priekšmets
1.1. Pasūtītājs saskaņā ar Līgumu pasūta un iegādājas, bet Piegādātājs pārdod un piegādā apgaismes ierīces un elektriskās spuldzes (turpmāk – Prece), kas norādītas Līguma 1.pielikumā “Tehnikā specifikācija. Tehniskais un finanšu piedāvājums” (turpmāk – Tehniskā specifikācija).
1.2. Ar kvalitatīvu Preci Līguma ietvaros saprotama Prece, kas atbilst Līguma noteikumiem, tajā skaitā Tehniskajai specifikācijai un Piegādātāja piedāvājumam Iepirkumā.
1.3. Preces piegādes vieta: Valsts sabiedrība ar ierobežotu atbildību “Bērnu klīniskā universitātes slimnīca”, Vienības gatve 45, Rīga, LV-1004. 
2. Preces cena un norēķinu kārtība
2.1. [bookmark: _Ref367699649]Puses vienojas, ka Līguma kopējā līgumcena ir līdz 20 000 EUR (divdesmit tūkstoši eiro, 00 centi) (turpmāk – Līguma summa) bez pievienotā vērtības nodokļa (turpmāk – PVN). PVN tiek aprēķināts saskaņā ar spēkā esošajiem normatīvajiem aktiem.
2.2. Gadījumā, ja Līguma darbības laikā Pasūtītājs nav izlietojis visu Līguma summu, Piegādātājs nav tiesīgs celt jebkāda veida pretenzijas un pieprasīt Līguma summas samaksu pilnā apmērā. 
2.3. [bookmark: _Hlk49457638]Tehniskajā specifikācijā norādītā Preces vienas vienības cena (turpmāk – Preces cena) ir cena, par kādu Piegādātājs piegādā Preci Līguma darbības laikā. 
2.4. Preces cenā ir iekļautas visas izmaksas par Preces iegādi un piegādi, un visas izmaksas, kas saistītas ar pilnīgu un kvalitatīvu Līguma izpildi, tajā skaitā, bet ne tikai, darbaspēka izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN.
2.5. Preces cena Līgumā ir noteikta bez pievienotās vērtības nodokļa (turpmāk – PVN). PVN tiek aprēķināts saskaņā ar spēkā esošajiem normatīvajiem aktiem. Preces cena nedrīkst tikt pārsniegta visā Līguma darbības laikā.
2.6. Saprātīgi prognozējamā iespējamā inflācija, tirgus apstākļu maiņa vai jebkuri citi apstākļi nevar būt par pamatu Līguma kopējās līgumcenas vai Preces cenas paaugstināšanai, un šo procesu radītās sekas Piegādātājs ir ietvēris Piegādātāja piedāvājumā Konkursā un tā ir iekļauta Tehniskajā specifikācijā. 
2.7. Gadījumā, ja Līguma izpildes laikā inflācijas, tirgus apstākļu maiņas vai Preces ražotāja paceltu izmaksu dēļ attiecīgās pozīcijas Preces cena 12 (divpadsmit) mēnešu periodā ir paaugstinājusies vairāk par 10% (desmit) procentiem, Pasūtītājs var izskatīt attiecīgās pozīcijas Preces cenas paaugstināšanu proporcionāli pierādītajam izmaksu pieaugumam, bet ne vairāk kā par 30% (trīsdesmit) procentiem no sākotnējās Preces cenas, ievērojot arī Līguma 2.8.apakšpunktā noteiktos nosacījumus. 
2.8. Preces cenas pārskatīšana ir iespējama pie nosacījuma, ka no Līguma noslēgšanas dienas ir pagājuši vismaz 12 (divpadsmit) mēneši un Preces cena ir paaugstinājusies vismaz par 10% (desmit) procentiem no sākotnējās Preces vērtības.  
2.9. Lai ierosinātu Preces cenas pārskatīšanu, Piegādātājs iesniedz Pasūtītājam Preces ražotāja apliecinājumu par Preces cenas paaugstinājumu, balstoties uz tirgus izpētes datiem (cenu piedāvājumi, publiski pieejamie dati, statistikas dati). Piedāvāto paaugstināto Preces cenu Piegādātājam ir jāspēj nodrošināt vismaz 12 (divpadsmit) mēnešus.
2.10. Līguma ietvaros Preces cena var tikt paaugstināta ne biežāk kā vienu reizi 12 (divpadsmit) mēnešos, taču jebkurā gadījumā kopējā Preces cena Līguma darbības termiņā nevar pārsniegt 50% (piecdesmit) procentus no sākotnējās Preces cenas, ievērojot Publisko iepirkumu likuma 61. pantā noteiktos ierobežojumus.
2.11. Pasūtītājam ir tiesības iegādāties Tehniskajā specifikācijā neiekļautas apgaismes ierīces vai elektriskās spuldzes, kuru iegādes nepieciešamība nav bijusi iepriekš paredzama un kuras ir funkcionāli saistītas ar Līguma priekšmetu. Šādu preču iegādes kopējā vērtība nepārsniedz 5% no sākotnējās Līguma summas un tiek veikta, ievērojot Publisko iepirkumu likuma 61. panta noteikumus.
2.12. Par Preces cenas izmaiņām Puses slēdz rakstveida vienošanos. 
2.13. [bookmark: _Ref367706715]Gadījumā, ja Līguma darbības laikā Pasūtītājs nav pasūtījis visas Tehniskajā specifikācijā norādītās Preces, Piegādātājs nav tiesīgs celt jebkāda veida pretenzijas un pieprasīt Tehniskajā specifikācijā norādtīto Preču iegādi pilnā apmērā.  
2.14. Pasūtītājs samaksu par kvalitatīvu un atbilstoši Līguma noteikumiem piegādātu Preci veic 30 (trīsdesmit) dienu laikā pēc Preces piegādes saskaņā ar abpusēji parakstītu Preces pavadzīmi – rēķinu. 
2.15. Piegādātājs Preces pavadzīmē norāda Pasūtītāja piešķirto Līguma numuru, Preces nosaukumu, Preces daudzumu, Preces cenu un kopējo summu, Preces piegādes adresi un atlaidi, ja tāda tiek piemērota.
2.16. Ja Preces pavadzīmē nav norādīta Līguma 2.15.punktā noteiktā informācija, Līguma 11.8.1.apakšpunktā norādītā Pasūtītāja pilnvarotā persona (turpmāk – Pasūtītāja pilnvarotā persona) veic piezīmes Preces pavadzīmē, neparakstot to. Par konstatētajām nepilnībām Preces pavadzīmē Pasūtītājs rakstveidā paziņo Līguma 11.8.2.apakšpunktā norādītai Piegādātāja pilnvarotai personai (turpmāk – Piegādātāja pilnvarotā persona) uz Līgumā norādīto elektroniskā pasta (e-pasta) adresi par Preces pavadzīmes neatbilstību. Piegādātāja pilnvarotā persona pēc informācijas par Preces pavadzīmes neatbilstību saņemšanas dienas 3  (trīs) darba dienu laikā sagatavo atbilstošu Preces pavadzīmi un atkārtoti iesniedz Pasūtītājam. Pasūtītājs neveic norēķinu ar Piegādātāju līdz atbilstošas Preces pavadzīmes sagatavošanai un iesniegšanai Pasūtītājam. 
2.17. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@bkus.lv vai mašīnlasāmā – strukturētā datu formā (e-rēķins) uz e-apakšadresi EREKINI@40003457128.
2.18. Par samaksas dienu tiek uzskatīta diena, kad Pasūtītājs veicis naudas pārskaitījumu par Preci uz Piegādātāja Līgumā norādīto bankas kontu.
2.19. Katra Puse patstāvīgi sedz savus izdevumus par bankas pakalpojumiem, kas saistīti ar naudas pārskaitījumu.
Preces pasūtīšanas, piegādes un pieņemšanas kārtība
2.20. Pasūtītājs atbilstoši savām vajadzībām Līguma ietvaros pasūta nepieciešamo Preces daudzumu. Pasūtītājam nav pienākums iegādāties visas Tehniskajā specifikācijā norādītās Preces un Piegādātājs šajā sakarā nav tiesīgs celt jebkāda veida pretenzijas. 
2.21. Piegādātājs nodrošina Preces piegādi Pasūtītāja darba laikā (darba dienās no pirmdienas līdz ceturtdienai no plkst.8.00 līdz plkst.16.00 un piektdienās no plkst.8.00 līdz plkst.15.00 Pasūtītāja norādītajā vietā. Piegādātājs nodrošina Preces piegādi un izkraušanu Pasūtītāja norādītajā vietā bez papildu maksas.
2.22. [bookmark: _Hlk226972533]Pasūtītāja pilnvarotā persona piesaka Preci, nosūtot Piegādātāja pilnvarotajai personai pieprasījumu (turpmāk – Pieprasījums) uz Līguma 11.8.2.punktā norādītās Piegādātāja pilnvarotās personas e-pasta adresi un telefoniski informējot Piegādātāja pilnvaroto personu par Pieprasījuma nosūtīšanu.
2.23. Ja Piegādātājs nespēj piegādāt kādu no pasūtītajām Precēm vai nevar tās piegādāt par Pielikumā noteikto cenu vai saskaņā ar citiem Līguma noteikumiem, Piegādātājs 24 (divdesmit četru) stundu laikā no Preču pasūtījuma saņemšanas nosūta Pasūtītājam rakstisku paziņojumu uz Līguma 11.8.1. punktā norādītās pilnvarotās personas e-pasta adresi. Paziņojumā Piegādātājs sniedz informāciju, kuras pasūtītās Preces nespēj piegādāt, norādot konkrētas Preces nosaukumu, daudzumu un cenu.
2.24. Piegādātājs pasūtītās Preces piegādā 5 (piecu) darba dienu laikā no Preču pasūtījuma saņemšanas dienas. Pusēm vienojoties var tikt noteikts cits Preču piegādes termiņš.
2.25. Piegādātājs nodrošina Preču piegādi un izkraušanu, izmantojot savu transportu un darbaspēku.
2.26. Preces jāpiegādā iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.
2.27. Piegādātājs nodod Preces Pasūtītājam kopā ar Preču pavadzīmi.
2.28. Piegādātājs nodrošina, ka Pasūtītājam tiek iesniegtas atbilstoši tiesību normatīvajiem aktiem noformētas Preču pavadzīmes 3 (trīs) eksemplāri (1 (viens) eksemplārs – Piegādātājam, 2 (divi) eksemplāri – Pasūtītājam). Preču pavadzīmē tiek norādīts piegādātās Preces nosaukums, daudzums, 1 (vienas) vienības cena vai viena iepakojuma euro, PVN likme, kopējā cena ar PVN, Līguma numurs. 
2.29. Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem, pasūtījumam, Preču pavadzīmei un pārbaudīt Preču kvalitāti. Ja Preces atbilst visām prasībām, tad Pasūtītāja pārstāvis veic atzīmi par Preču pieņemšanu uz Piegādātājam nododamā Preču pavadzīmes eksemplāra. Ja Preces neatbilst visām prasībām, Pasūtītāja pārstāvis sagatavo Preču defektu aktu un nodod to Piegādātājam. Preču neatbilstības gadījumā Pasūtītājs ir tiesīgs nepieņemt un neapmaksāt Preces.
2.30. Piegādātājs pieņem atpakaļ no Pasūtītāja Līgumam neatbilstošās Preces un veic to aizvietošanu ar atbilstošām Precēm 3 (trīs) darba dienu laikā no Preču defektu akta sagatavošanas dienas par saviem līdzekļiem.
2.31. Jautājumu par Preču defektu aktā norādītā pamatotību izlemj Līdzēju pārstāvji Preču defektu akta sastādīšanas brīdī. Ja pārstāvji nevar vienoties, Līdzējiem ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preču defekta rašanās iemesls nav Pasūtītāja vaina. Ja neatkarīgais eksperts konstatē, ka Preču defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
2.32. Preces uzskatāmas par piegādātām un nodotām Pasūtītājam ar brīdi, kad Līdzēji abpusēji parakstījuši Preču pavadzīmi.
2.33. Ja Piegādātājs nespēj piegādāt kādu no pasūtītajām Precēm, tas nezaudē tiesības Preces piegādāt nākotnē, citā Pasūtītāja pasūtījumā.
2.34. Piegādātājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preču pavadzīmes parakstīšanas brīdim.
2.35. Pasūtītājs apņemas ievērot Piegādātāja Preču lietošanas un glabāšanas prasību izpildi.
Pušu tiesības un pienākumi
2.36. Pasūtītājs:
2.36.1. pieņem piegādāto Preci, ja tai nav konstatējami acīmredzami defekti vai neatbilstība;
2.36.2. pieņem piegādāto Preci, ja tā piegādāta saskaņā ar Pieprasījumu un Līguma noteikumiem.;
2.36.3. samaksā par pieņemtu Līguma prasībām atbilstošu, kvalitatīvu Preci Līgumā noteiktajā kārtībā.
2.37. Piegādātājs:
2.37.1. pārdod, piegādā un izkrauj Līguma noteikumiem atbilstošu, kvalitatīvu Preci saskaņā ar Līguma noteikumiem un Pieprasījumu;
2.37.2. pēc Pasūtītāja pieprasījuma iesniedz Preces un ar tās piegādi saistītos dokumentus un informāciju;
2.37.3. transportējot Preci nodrošina pilnīgu tās drošību pret iespējamiem bojājumiem;
2.37.4. Līguma prasībām neatbilstošas vai nekvalitatīvas Preces piegādes gadījumā to piegādā atkārtoti par saviem līdzekļiem atbilstošā kvalitātē un atbilstoši Līguma prasībām;
2.37.5. sedz visus zaudējumus, kas radušies ar nekvalitatīvas Preces piegādi;
2.37.6. atbild par Preces atbilstību Latvijas Republikas un Eiropas Savienības spēkā esošo normatīvo aktu prasībām.
2.37.7. nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
Preces kvalitāte un garantija
2.38. [bookmark: _Ref367704246]Piegādātājs piegādā Preci iepakojumā, kas nodrošina Preces saglabāšanu, pārvadāšanu un uzglabāšanu, atbilstoši Preces ražotāja noteiktām prasībām un spēkā esošiem normatīvajiem aktiem.
2.39. Prece ir individuāli iesaiņota (ja Preces ražotājs nav noteicis citādāk), ir marķēta ar ražotāja firmas zīmi, preces kodu, tai ir atbilstošs (taja skaitā CE) marķējums, tai pievienota lietošanas instrukcija latviešu valodā atbilstoši spēkā esošajiem normatīvajiem aktiem.
2.40. Piegādātājs garantē, ka Prece atbilst Līguma noteikumiem un ir derīga lietošanai, un Preces izmantošana, atbilstoši tās uzdevumiem, nenodara kaitējumu cilvēka veselībai un dzīvībai.
2.41. Preces garantijas laiks ir ražotāja noteiktais garantijas laiks. Garantijas termiņš sākas no Preces pavadzīmes abpusējas parakstīšanas dienas.
2.42. [bookmark: _Ref367704401][bookmark: _Ref367704835]Garantijas termiņā Piegādātājs nodrošina, ka Prece saglabā tās drošumu un kvalitāti.
2.43. Pasūtītājs garantijas laikā Preci uzglabā un lieto atbilstoši Preces lietošanas noteikumiem.
2.44. Ja Pasūtītājs Preces garantijas laikā konstatē, ka Precei ir defekti, Pasūtītājs sagatavo rakstveida pretenziju un nosūta to Piegādātāja pilnvarotai personai.
2.45. Garantijas termiņa laikā Piegādātājs 1 (vienas) darba dienas laikā no Pasūtītāja rakstveida pretenzijas nosūtīšanas (elektroniski) dienas ierodas Preces atrašanās vietā, sagatavo aktu par konstatētajiem defektiem, kas atklāti un radušies Precei pēc Preces pavadzīmes abpusējas parakstīšanas. 


Pušu mantiskā atbildība
2.46. Gadījumā, ja Pasūtītājs neievēro Līgumā noteikto Preces samaksas termiņu atbilstoši Līguma noteikumiem, Piegādātājs ir tiesīgs prasīt Pasūtītājam līgumsodu 0,1% (viena desmitā daļa) procenta apmērā no termiņā nesamaksātās summas par katru kavējuma dienu, bet ne vairāk kā 10% (desmit) procentus no termiņā nesamaksātās summas. Pasūtītājs līgumsodu samaksā 10 (desmit) darba dienu laikā no Piegādātāja rēķina saņemšanas dienas.
2.47. Gadījumā, ja Piegādātājs neievēro Līgumā noteikto Preces piegādes termiņu, Pasūtītājs ir tiesīgs aprēķināt Piegādātājam līgumsodu 0,1% (viena desmitā daļa) procenta no termiņā nepiegādātas Preces vērtības (cenas) par katru kavējuma dienu, bet ne vairāk kā 10% (desmit) procentus no termiņā nepiegādātās Preces vērtības (cenas). Piegādātājs līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas.
2.48. Gadījumā, ja Piegādātājs piegādājis nekvalitatīvu Preci, par ko ir nosūtīta rakstveida pretenzija, Pasūtītājs ir tiesīgs aprēķināt Piegādātājam līgumsodu 100 EUR  (viens simts) euro apmērā. Līgumsodu Piegādātājs samaksā 10 (desmit) darba dienu laikā no Pasūtītāja rēķina nosūtīšanas dienas.
2.49. Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga prasīt otrai Pusei līgumsodu 100 EUR (viens simts) euro apmērā par katru gadījumu. Puse līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas.
2.50. Ja Piegādātājs vienpusēji izbeidz Līgumu, izņemot Līguma 7.7.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10% (desmit) procentu apmērā kopējās līgumcenas. Piegādātājs līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas Piegādātājam.
2.51. Izbeidzot Līgumu 7.9.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10% (desmit) procentu apmērā no kopējās līgumcenas. Piegādātājs līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas Piegādātājam.
2.52. Līgumsoda samaksa neatbrīvo Puses no saistību izpildes.
2.53. Pasūtītājam ir tiesības ieskaita kārtībā samazināt maksājamo naudas summu par pieņemto Preci tādā apmērā, kāds ir Līgumā noteiktajā kārtībā aprēķinātais līgumsods Piegādātājam.
2.54. Gadījumā, ja Līgumā noteikto termiņu neievērošanas vai nekvalitatīvas Preces rezultātā Piegādātājs Pasūtītājam ir radījis zaudējumus, Piegādātājs tos sedz pilnā apmērā.
2.55. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
2.56. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
Līguma darbības termiņš, grozījumu veikšana un izbeigšana
2.57. Līgums stājas spēkā tā parakstīšanas dienā. Līgums ir spēkā 36 (trīsdesmit sešus) mēnešus no tā spēkā stāšanas dienas vai līdz kopējās līgumcenas summas apguvei, atkarībā no tā, kurš no nosacījumiem iestājas pirmais.
2.58. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
2.59. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
2.59.1. grozījumi ir nebūtiski, 
2.59.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
2.59.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
2.60. Pasūtītājs Līguma izpildes laikā saskaņā ar Publisko iepirkumu likumu var pieļaut grozījumu veikšanu šādos gadījumos:
2.60.1. Līguma izpildes laikā atklājas, ka nepieciešamas tādas preces un to apjomi, kuras pirms tam nebija noteiktas, bet ir nepieciešamas pilnvērtīgai un neatliekamai Pasūtītāja darbības nodrošināšanai;
2.60.2. neparedzēto preču iegāde ir ierosināta pēc Pasūtītāja iniciatīvas, Pasūtītājam precizējot vai papildinot Tehnisko specifikāciju;
2.60.3. Preces piegādes termiņa pagarinājums ir radies Pasūtītāja saimnieciskās darbības rezultātā;
2.60.4. Līguma darbības termiņa pagarinājums ir nepieciešams, lai nodrošinātu Pasūtītāja saimnieciskās darbības nepārtrauktību līdz jauna iepirkuma līguma noslēgšanai.
2.61. Puses var izbeigt Līgumu pirms termiņa beigām, Pusēm savstarpēji rakstveidā vienojoties.
2.62. Pasūtītājam ir tiesības vienpusēji izbeigt Līgumu bez Piegādātāja piekrišanas, ja:
2.62.1. Piegādātājs 2 (divas) reizes nav ievērojis Līgumā noteikto Preces piegādes termiņu, par ko ir nosūtītas 2 (divas) pretenzijas; 
2.62.2. Piegādātājs 2 (divas) reizes ir piegādājis nekvalitatīvu vai Līguma noteikumiem neatbilstošu Preci, par ko Pasūtītājs sastādījis un nosūtījis Piegādātājam 2 (divas) pretenzijas;
2.62.3. Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
2.62.4. Piegādātājs Pasūtītājam nodarījis zaudējumus;
2.62.5. Piegādātājs iepirkuma līguma izpildē ietver Krievijas Federācijas un Baltkrievijas Republikas izcelsmes preces;
2.62.6. iestājas apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
2.62.7. Piegādātājam konstatētas konkurenci ierobežojušas priekšrocības iepirkuma procedūrā, un tās, kā arī ar to saistīta juridiskā persona ir bijusi iesaistīta iepirkuma procedūras sagatavošanā saskaņā ar Publisko iepirkumu likuma 18.panta ceturto daļu.
2.62.8. Piegādātājs ar tādu kompetentas institūcijas lēmumu vai tiesas spriedumu ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmā ir atbrīvojusi Izpildītāju no naudas soda vai naudas sodu ir samazinājusi
2.62.9. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa);
2.62.10. tiek konstatēts, ka Piegādātājs Līguma izpildes laikā ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
2.62.11. Piegādātājam atbilstoši 2022.gada 8.aprīļa Eiropas Komisijas Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktu konstatēti gadījumi, kas attiecināmi kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz Izpildītāja struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.).
2.62.12. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
2.62.13. nepārvaramas varas iestāšanās gadījumā.
2.63. Piegādātājam ir tiesības vienpusēji izbeigt Līgumu bez Pasūtītāja piekrišanas, ja:
2.63.1. Pasūtītājs Līgumā noteiktajā termiņā 2 (divas) reizes nav veicis noteiktos maksājumus un katra maksājuma kavējums ir pārsniedzis 30 (trīsdesmit) dienas;
2.63.2. nepārvaramas varas iestāšanās gadījumā.
2.64. Ja Pasūtītājam ir zudusi nepieciešamība saņemt Preci, Pasūtītājs ir tiesīgs vienpusēji izbeigt Līgumu, informējot Piegādātāju rakstiski vismaz 1 (vienu) mēnesi iepriekš.
2.65. Izbeidzot Līgumu 7.6.1. – 7.6.5.apakšpunktā noteiktajos gadījumos, Pasūtītājam ir tiesības aprēķināt Piegādātājam līgumsodu, kā arī Piegādātājs atlīdzina Pasūtītājam radušos zaudējumus.
2.66. Izbeidzot Līgumu 7.6.6. - 7.6.13. un 7.7.2.apakšpunktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Līguma izbeigšanu pirms termiņa.
2.67. Līgumā noteiktajos gadījumos Līgums uzskatāms par izbeigtu 7. (septītajā) dienā pēc Pušu paziņojuma par Līguma izbeigšanu (ierakstītas vēstules) nodošanas pastā dienas vai  2. (otrajā) dienā, ja paziņojums parakstīts ar drošu elektronisko parakstu.
2.68. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Piegādes līguma nosacījumiem) ne vēlāk kā līdz Vienošanās izbeigšanas dienai.
Datu aizsardzības un konfidencialitātes noteikumi
2.69. Līguma izpildes ietvaros Pusēm savstarpēji apmainoties ar Pušu pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
2.70. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā. 
2.71. Pēc Puses pieprasījuma otrai Pusei ir pienākums ziņot un pierādīt, ka tā ievēro tiesību aktu prasības personu datu aizsardzības jomā un Līgumā noteiktos pienākumus.
2.72. Pusēm ir pienākums ievērot tiesību aktu prasības personas datu aizsardzības jomā.
2.73. Puses apņemas informēt savus darbiniekus,kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei par viņu personas datu apstrādi kā arī par iespēju sīkāku informācija par personas datu apstrādi iegūt www.bkus.lv. 
2.74. Puses apņemas Līguma darbības laikā, kā arī pēc tās izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
2.75. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Preces piegādes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
2.76. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
2.77. Piegādātājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Piegādātājs piesaistījis Līguma izpildē.
2.78. Puse atlīdzina jebkuras izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Ligumu attiecībā uz konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību. 
Apakšuzņēmējs (ja attiecināms)
2.79. Piegādātājs, ievērojot Publisko iepirkumu likuma 62.pantu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmēju.
2.80. Piegādātājs Līguma darbības laikā piedāvājumā iepirkumam norādītā apakšuzņēmēja nomaiņu un/vai jauna apakšuzņēmēja iesaisti Līguma izpildē  drīkst veikt tikai ar Pasūtītāja rakstveida piekrišanu. Piegādātājs par plānoto apakšuzņēmēja nomaiņu un/vai jauna apakšuzņēmēja iesaisti Līguma izpildē paziņo Pasūtītājam rakstveidā.
2.81. Ja Piegādātājs plāno nomainīt apakšuzņēmēju, uz kura iespējām ir balstījies, iesniedzot piedāvājumu iepirkumam, Piegādātājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Piegādātājs savā piedāvājumā ir balstījies uz nomaināmā apakšuzņēmēja iespējām. Pasūtītājs atsaka apakšuzņēmēja nomaiņu, ja piedāvātais apakšuzņēmējs neatbilst Publisko iepirkumu likuma 62.panta trešās daļas izvirzītajiem nosacījumiem.
2.82. Piegādātājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus.
2.83. Attiecībā uz Piegādātāja piedāvāto jauno apakšuzņēmēju, ar kuru Piegādātājs plāno aizstāt apakšuzņēmēju, uz kura iespējām Piegādātājs ir balstījies, iesniedzot piedāvājumu Iepirkumam, un apakšuzņēmēju, kuram Piegādātājs plāno nodot vismaz 10 000 EUR (desmit tūkstošus euro) no Līguma kopējās līgumcenas, Pasūtītājs saskaņā ar Publisko iepirkumu likuma 62.panta piekto daļu veic pārbaudi par tā atbilstību Publisko iepirkumu likuma 42.panta noteiktajiem izslēgšanas nosacījumiem attiecībā uz to dienu, kad Pasūtītājs ir pieņēmis lēmumu par apakšuzņēmēja nomaiņu vai iesaistīšanu. Šā likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.  
2.84. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Piegādātāja visu informāciju un dokumentus, kas nepieciešami lēmuma pieņemšanai, un rakstiski par to informē Piegādātāju. 
2.85. Pasūtītājs atsaka jauna apakšuzņēmēja, kuram plānots nodot vismaz 10 000 EUR (desmit tūkstošus euro)  no Liguma kopējās līgumcenas, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Piegādātājs ir balstījies, iesniedzot piedāvājumu Iepirkumā, nomaiņu Publisko iepirkumu likuma 62.panta noteiktajos gadījumos, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
2.86. Piegādātājs koordinē apakšuzņēmēju darbību un uzņemas pilnu atbildību par precēm un pakalpojumiem, ko snieguši apakšuzņēmēji, to kvalitāti un piegādes termiņiem, Līguma noteikumu ievērošanu un citiem jautājumiem, kas attiecas uz Līguma izpildi.
2.87. Piegādātājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Piegādātāja maksātnespējas procesa gadījumā.
2.88. Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistīto apakšuzņēmēju
Nepārvarama vara
2.89. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
2.90. Pusēm ir tiesības pagarināt Līguma izpildes termiņu par laika posmu, kurā darbojas nepārvarama vara, ja Puse vismaz 3 (trīs) darba dienu laikā no nepārvaramas varas iestāšanās brīža vai tiklīdz tas ir kļuvis iespējams paziņo otrai Pusei par nespēju pildīt savas saistības nepārvaramas varas dēļ. 
2.91. Puse zaudē tiesības atsaukties uz nepārvaramas varas apstākļiem, ja tā nav ievērojusi Liguma 10.2. punkta nosacījumus.
2.92. Ja nepārvaramas varas dēļ Līguma izpilde aizkavējas ilgāk par 30 (trīsdesmit) dienām, Puses ir tiesīgas vienpusēji izbeigt Līgumu, par to rakstveidā brīdinot otru Pusi 5 (piecas) darba dienas iepriekš.
2.93. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas rezultātā.
Vispārīgie noteikumi
2.94. Visas domstarpības un nesaskaņas, kas Pusēm rodas Līguma izpildes sakarā, Puses risina savstarpēju pārrunu ceļā. Ja Puses nevar panākt vienošanos, strīds nododams izskatīšanai Latvijas Republikas tiesā pēc Pasūtītāja piekritības un izskatāms atbilstoši spēkā esošajiem Latvijas Republikas normatīvajiem aktiem.
2.95. Visa rakstveida sarakste uzskatāma par saņemtu 7. (septītajā) dienā pēc vēstules nodošanas pastā vai attiecīgajā darba dienā, ja tā nosūtīta uz Pušu norādītajām e-pasta adresēm darba dienās no plkst.8.00 līdz plkst.17.00.
2.96. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību. 
2.97. Puses paziņo viena otrai par juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju, maksātnespējas procesa pasludināšanu vai tiesiskās aizsardzības procesa īstenošanas pasludināšanu 5 (piecu) darba dienu laikā, nosūtot ierakstītu vai elektronisku paziņojumu, kas kļūst par Līguma neatņemamu sastāvdaļu.
2.98. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
2.99. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
2.100. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu.
2.101. Puses vienojas, ka ar Līguma izpildi saistītos jautājumus (nosūta Pieprasījumu, saskaņo Preču pavadzīmes, sagatavo Defekta aktu, pretenzijas, un nodod apmaksai pavadzīmes u.c.) risinās šādas Pušu pilnvarotās personas:
2.101.1. no Pasūtītāja puses –  (vārds, uzvārds, amats, tālr. Nr., elektroniskā pasta adrese);
2.101.2. no Piegādātāja puses – (vārds, uzvārds, amats, tālr. Nr., elektroniskā pasta adrese).
2.102. Līgums sagatavots latviešu valodā. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abu Pušu parakstīts Līguma formāts. 
2.103. Līgumam ir pielikums „Tehniskā specifikācija. Tehniskais  un finanšu piedāvājums”.
Pušu rekvizīti

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

